 Somaliland ayaan lahayn wax soo saar sidaasi u weyn oo ay suuqyada adduunka u iib-geyso, marka laga reebo xoolaha nool ee loo dhoofiyo dalalka Khaliijka carabta , oo dhaqaalaheenu aad ugu tiirsanyahay, waxaa kaloo muddooyinkan dambe dalka ka bilaabmay warshado yaryar oo soo saara Saabuunta , furaashyada , Biyaha iyo Sharaabka, iwm, Sidoo kale Somaliland ayaa waxa ay la soo degto ayaa aad uga badan waxyaabaha ay u dhoofiso debadda, taas oo dalkan gayaysiisay dhaqaale laaan iyo shaqo laaan ay dhalintii wax baratay tuban yihiin dariiqyada magaalooyinka waaweyn ee dalka, Sidoo kale dalku malaha Baanan jira oo adduunyada ku xidhan, mana jirto xeer barlamaanku ogoladaay oo lagu maamuli karo xitaa bangiyo ganacsi haddii ay iman-lahayeenba , waxaanu hadda aan ku tiirsannahay oo keliya Ganacsiga gaarka loo leeyahay oo si xawli ah u soo kobcaaya, dakhliga soo galla wadanka sannadkii waxaa lagu sheegaa qiyaas ahaan ilaa 550 Malyuun US oo dollarka maraykanka ah taasi oo lacagta badankeedu ay ka soo gasho Xawaaladaha oo dadka qurba- joogta ahi ay eheladooda u soo diraan. 